รัฐบาลไทย-ข่าวทำเนียบรัฐบาล-โพลเด็ก-ประชาชนทั่วประเทศร้อยละ ๕๐.๔๑ สนใจร่วมลอยกระทงปี ๖๔ เน้นทำบุญไหว้พระ ใช้กระทงวัสดุธรรมชาติ เผยเป็นประเพณีมีคุณค่าแสดงกตัญญูต่อ “น้ำ” ขอขมาพระแม่คงคา สืบสานประเพณีไทย
วันพฤหัสบดีที่ 18 พฤศจิกายน 2564
โพลเด็ก-ประชาชนทั่วประเทศร้อยละ ๕๐.๔๑ สนใจร่วมลอยกระทงปี ๖๔ เน้นทําบุญไหว้พระ ใช้กระทงวัสดุธรรมชาติ เผยเป็นประเพณีมีคุณค่าแสดงกตัญญูต่อ “น้ํา” ขอขมาพระแม่คงคา สืบสานประเพณีไทย
โพลเด็ก-ประชาชนทั่วประเทศร้อยละ ๕๐.๔๑ สนใจร่วมลอยกระทงปี ๖๔ เน้นทําบุญไหว้พระ ใช้กระทงวัสดุธรรมชาติ เผยเป็นประเพณีมีคุณค่าแสดงกตัญญูต่อ “น้ํา” ขอขมาพระแม่คงคา สืบสานประเพณีไทย
โพลเด็ก-ประชาชนทั่วประเทศร้อยละ ๕๐.๔๑ สนใจร่วมลอยกระทงปี ๖๔ เน้นทําบุญไหว้พระ ใช้กระทงวัสดุธรรมชาติ เผยเป็นประเพณีมีคุณค่าแสดงกตัญญูต่อ “น้ํา” ขอขมาพระแม่คงคา สืบสานประเพณีไทย
วันที่ ๑๘ พฤศจิกายน ๒๕๖๔ นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต ได้สํารวจความคิดเห็นเด็ก เยาวชน และประชาชนในหัวข้อ ท่านคิดอย่างไรต่อ “ลอยกระทงวิถีใหม่ สืบสานวัฒนธรรมไทย” พุทธศักราช ๒๕๖๔ จากกลุ่มตัวอย่างทั่วประเทศครอบคลุมทุกอาชีพและทุกภูมิภาค ๗,๓๙๑ คน จําแนกเป็น เพศหญิง ๓,๙๓๖ คน คิดเป็นร้อยละ ๕๓.๒๕ และเพศชาย ๓,๔๕๕ คน คิดเป็นร้อยละ ๔๖.๗๕ สรุปได้ความคิดเห็น ดังนี้ ๑. เด็ก เยาวชน และประชาชนส่วนใหญ่ ร้อยละ ๕๐.๔๑ สนใจเข้าร่วมกิจกรรมในงานประเพณี วันลอยกระทง ร้อยละ ๓๔.๑๔ ไม่แน่ใจแล้วแต่โอกาส และ ร้อยละ ๑๕.๔๕ ไม่สนใจเข้าร่วมงาน โดยผู้ที่ไม่สนใจเข้าร่วมงาน ร้อยละ ๖๖.๙๐ เพราะกลัวติดเชื้อโควิด-๑๙ รองลงมา คือ ร้อยละ ๔๕.๗๑ ไม่อยากออกไปพบปะผู้คน ร้อยละ ๓๑.๔๔ ไม่มั่นใจในมาตรการป้องกันโรคติดเชื้อไวรัสโคโรนา ๒๐๑๙ (COVID-19) ร้อยละ ๒๓.๕๖ อยากพักผ่อนอยู่บ้าน ร้อยละ ๒๐.๓๒ ไม่อยากเพิ่มขยะให้กับแม่น้ําลําคลอง ๒. กิจกรรมในงานประเพณีลอยกระทงที่คนส่วนใหญ่สนใจเข้าร่วม ๕ อันดับแรก คือ ทําบุญไหว้พระ ใช้กระทงที่ใช้วัสดุธรรมชาติ ชมการประดับประทีปโคมไฟในยามค่ําคืน แต่งชุดไทยไปลอยกระทง และชมการสาธิตทางวัฒนธรรมและจําหน่ายสินค้าทางวัฒนธรรม ๓.ประชาชนส่วนใหญ่คิดว่าคุณค่าและประโยชน์ของประเพณีลอยกระทง ๕ อันดับแรก คือ อันดับ ๑ เพื่อแสดงความกตัญญูต่อ “น้ํา” ขอขมาพระแม่คงคา บูชาสิ่งศักดิ์สิทธิ์ อันดับ ๒ เพื่อส่งเสริม สืบสาน และอนุรักษ์ประเพณีของไทยให้คงอยู่ อันดับ ๓ เพื่อส่งเสริมการท่องเที่ยวเชิงวัฒนธรรม อันดับ ๔ ได้ทํากิจกรรมร่วมกันกับคนรัก ครอบครัว อันดับ ๕ เพื่อการแสดงออกต่อพระพุทธศาสนา
๔. ประชาชนส่วนใหญ่เห็นด้วยกับการใช้วัสดุธรรมชาติ เพื่อเป็นการรักษาสิ่งแวดล้อม ๓ อันดับแรก คือ อันดับ ๑ กระทงที่ทําจากต้นกล้วย ใบตอง ดอกบัว อันดับ ๒ กระทงที่ทําจากขนมปัง อันดับ ๓ กระทง ที่ทําจากพืชผัก ๕. หากมีโอกาสเข้าร่วมงานประเพณีลอยกระทง ประชาชนส่วนใหญ่อยากเข้าร่วมงานในจังหวัดของตนเองมากที่สุด เพราะใกล้บ้าน เดินทางสะดวก ไม่เสี่ยงต่อการติดเชื้อโควิด-๑๙ จากพื้นที่อื่น ประหยัดค่าใช้จ่ายในการเดินทาง และได้ทํากิจกรรมร่วมกับครอบครัว และหากไม่มีโอกาสเข้าร่วมกิจกรรม ในปีนี้ประชาชนส่วนใหญ่ อยากทํากิจกรรมร่วมกับครอบครัว/ญาติ/เพื่อน ลอยกระทงออนไลน์ และไปทําบุญตักบาตร ๖. ประชาชนส่วนใหญ่ สนใจเข้าร่วมงานลอยกระทงในสถานที่ ๕ อันดับแรก คือ อันดับ ๑ จังหวัดเชียงใหม่ งานประเพณีเดือนยี่เป็ง อันดับ ๒ จังหวัดสุโขทัย งานประเพณีลอยกระทง เผาเทียน เล่นไฟ อันดับ ๓ กรุงเทพมหานคร งานเทศกาลสายน้ําแห่งวัฒนธรรมไทย “วันเพ็ญ เย็นใจ” River Festival Thailand 2021 อันดับ ๔ จังหวัดของตนเอง อันดับ ๕ จังหวัดตาก งานประเพณีลอยกระทงสายไหลประทีป ๑,๐๐๐ ดวง ๗.บุคคลที่ประชาชนอยากไปลอยกระทงด้วยมากที่สุด ๓ อันดับแรก คือ อันดับ ๑ ครอบครัว (พ่อ แม่/ปู่ย่า ตายาย/ญาติพี่น้อง) อันดับ ๒ แฟน/คนรัก อันดับ ๓ เพื่อน/เพื่อนร่วมงาน ๘. วิธีการที่จะจูงใจให้ประชาชนร่วมงานลอยกระทง คือ คนในครอบครัวพาลูกหลานไปลอยกระทง หน่วยงานรัฐ เอกชน จัดกิจกรรมรณรงค์ลอยกระทง และการนําศิลปิน ดารา บุคคลที่มีชื่อเสียง มาร่วมรณรงค์/เชิญชวน ผ่านสื่อสังคมออนไลน์ และการจัดกิจกรรมลอยกระทงออนไลน์
วธ. ได้ร่วมกับทุกภาคส่วน เพื่ออนุรักษ์ ส่งเสริมประเพณีลอยกระทงอย่างต่อเนื่อง และจัดกิจกรรมรณรงค์ประชาสัมพันธ์สืบสานประเพณีลอยกระทง พุทธศักราช ๒๕๖๔ “ลอยกระทงวิถีใหม่ สืบสานประเพณีไทย” ๑ ครอบครัว ๑ กระทง รักษาระยะห่าง สวมหน้ากากอนามัย ปลอดโรค ปลอดภัย ทั่วประเทศ กิจกรรมในรูปแบบออนไลน์ และวิถีใหม่ (New Normal) อาทิ บัตรอวยพรอิเล็กทรอนิกส์ E-Card ผู้สนใจร่วมกิจกรรมได้ตั้งแต่วันนี้ ถึง ๓๐ พฤศจิกายน ๒๕๖๔ ได้ที่ลิงค์ : https://ecard.m-culture.go.th และจัดทําหนังสือประเพณีลอยกระทง (ภาษาไทยและภาษาอังกฤษ) ฉบับการ์ตูน และหนังสืออิเลคทรอนิกส์ ติดตามอ่านได้ที่เว็บไซต์กรมส่งเสริมวัฒนธรรม http://book.culture.go.th/ เพื่อเผยแพร่ความรู้ประเพณีวันลอยกระทง การแสดงความกตัญญู การเห็นคุณค่าของน้ํา และแนวทางการปฏิบัติตามมาตรการการเฝ้าระวัง ป้องกัน และควบคุมโรคโควิด-๑๙ ของกระทรวงสาธารณสุข รัฐมนตรีว่าการกระทรวงวัฒนธรรม กล่าว